Държавен вестник, бр. 33, 2010 г., стр. 13

БРОЙ  33	
Д Ъ Р Ж А В Е Н  В Е С Т Н И К 	
СТР.  13  
3.2.1. Изходни материали
Представя се обобщена информация за да-
ряването, осигуряването и диагностиката на чо-
вешки тъкани и клетки, използвани като изходни 
суровини и материали. Тази информация трябва 
да е в съответствие с изискванията на Закона 
за трансплантация на органи, тъкани и клетки. 
Когато като изходен материал се използват бо-
лестно променени клетки или тъкани (например 
ракови клетки), тяхната употреба трябва да бъде 
мотивирана.
Когато се оформят сборни популации от ало-
генни клетки, трябва да се опишат стратегиите за 
създаване на тези сборни популации и мерките 
за осигуряване на проследимост на отделните 
елементи на тази популация.
При валидиране на производствения процес, 
при характеризирането на активното вещество и 
на крайния продукт, при разработването на ана-
лизи, при определяне на спецификациите и при 
изпитванията за стабилност се обръща внимание 
на потенциалната вариабилност, дължаща се на 
човешките или животинските тъкани или клетки.
При продукти на основата на ксеногенни 
клетки се представя информацията за произхода 
на животните (географски произход, отглеждане, 
възраст), наличието на специални критерии за 
одобряването им, мерките за предотвратяване и 
проследяване на инфекциите в животните – из-
точници/донори, изследването на животните за 
причинители на инфекциозни заболявания, в 
т.ч. вертикално предавани микроорганизми и 
вируси, както и доказателства, че предвидените 
за животните помещения са подходящи за целта.
При продукти на основата на клетки, получени 
от генетично модифицирани животни, се описват 
специфичните характеристики на клетките, дължа-
щи се на генната модификация. Дава се подробно 
описание на метода на създаване на трансгенното 
животно и на неговите характеристики.
При генетична модификация на клетки се 
прилагат изискванията, описани в част А, т. 2 от 
това приложение.
Описва се и се мотивира последователността на 
изпитване на помощните вещества и компоненти 
(скелети, матрици, медицински изделия, биома-
териали, биомолекули или други компоненти), 
които са комбинирани с клетки, получени чрез 
клетъчно инженерство, и които представляват 
неделима част от тях.
При скелети, матрици или други изделия, които 
попадат в обхвата на определението за медицинско 
изделие по чл. 2, ал. 1, т. 3 от Закона за меди-
цинските изделия или за активно имплантируемо 
медицинско изделие, се представя информация, 
посочена в част А, т. 4 от приложението, за оценка 
на комбиниран лекарствен продукт за модерна 
терапия.
3.2.2. Производствен процес
Производственият процес се валидира с цел 
гарантиране на повторяемостта на партидите и 
на процеса, функционалната цялост на клетките 
по време на производството и транспортирането 
до момента на прилагане или използване, както 
и подходящия стадий на диференциация.
Когато клетките са култивират директно във/
върху матрица, скелет или изделие, се представя 
информация за валидиране на процеса на клетъчно 
култивиране по отношение на клетъчния растеж, 
функция и интегритета на комбинацията.
3.2.3. Характеризиране и контрол
Представя се информация относно характери-
зиране на клетъчната популация или клетъчната 
смес по отношение на идентичност, чистота 
(наличие на примеси, микробно замърсяване), 
жизнеспособност, активност, кариология, тумо-
рогенност и адекватност на предвиденото пока-
зание за приложение. Необходимо е доказване 
на генетична стабилност.
Представя се информация относно качеството, 
и доколкото е възможно, количествена информа-
ция за замърсяванията, свързани с процеса и с 
продукта, както и за всякакви материали, които по 
време на производствения процес могат да доведат 
до появата на разпадни продукти. Допустимата 
степен на замърсяване трябва да бъде мотивирана. 
Когато не може да бъде извършено изпитване за 
степента на освобождаване на активното вещество 
или на крайния продукт, а се осъществява само 
на междинните продукти и/или като изпитване 
по време на производството, това трябва да бъде 
мотивирано.
При наличие на биологично активни молеку-
ли (растежни фактори, цитокини) като съставки 
на лекарствен продукт, получен на основата на 
клетки, тяхното въздействие и взаимодействие с 
останалите съставки на активното вещество трябва 
да бъде характеризирано.
Когато 3D структура е част от предвидената 
функция на продукта, се представя информация 
относно стадия на диференциация, структурната и 
функционалната организация на клетките и където 
е приложимо, извънклетъчна матрица. Когато е 
необходимо, физикохимичната характеристика се 
допълва от неклинични изпитвания.
3.2.4. Помощни вещества
За помощните вещества, използвани в ле-
карствени продукти на основата на клетки или 
тъкани (например компоненти на транспортната 
среда), се прилагат изискванията за новите по-
мощни вещества, определени в приложенията 
към наредбата, освен ако има данни относно 
взаимодействията между клетките или тъканите 
и помощните вещества.
3.2.5. Фармацевтично разработване
В описанието на програмата за разработване на 
продукта трябва да се обърне внимание на избора на 
материали и процеси, и по-специално на целостта 
на клетъчната популация в крайното формулиране.
3.2.6. Референтни материали
Описва се референтният стандарт, приложим и 
специфичен за активното вещество и/или крайния 
продукт.